Bome o tlhatlositswe maemo
Kgosi Gaofenngwe Bome wa Kanye o tlhatlositswe maemo gonna moemela kgosi. Se, se tla morago ga leso lwa ga Kgosi Edwin Letlhare, yo o tlhokafdetseng ngogola. Kgosikgolo ya Bangwaketse Kgosi Malope II, o tlhalositse fa Kgosi Bome ene ele kgosana ya tetlanyo mo kgotleng yoora Bome mme a tloga a tlhatlosiwa go nna kgosana ee sekisang. Kgosi Malope o ne a tlhalosa fa maemo a ga Kgosi Bome a pele jaanong a tla a fiwa kgosana ya kgotla ya ga Taukobong, Rre Sane Kgotlaetsile. E rile a ntsha la gagwe, mothusa kgosikgolo, Kgosi Kebapetse Telekelo, a tlhalosa mo potsolotsong fa Kgosi Bome a sale a tlhomilwe mo maemong a tetlanyo ke moswi, Kgosi Seepapitso IV a sale botshelong. Kgosi Telekelo o ne a ba supa fa Kgosi Bome jaanong a tlaabo a tshwara ditsheko tse dikgolwane ebile a okametse mangwe magosi. Ba ga Ngwaketse ba ne ba atla tshwetso eo, ba supa fa e tlaa thusa gore kgotla e seka ya sala e sena le fa ele motho. BOKHUTLO